**Z M L U V A**

uzavretá podľa § 269 ods. 2, § 536 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zmluva")

číslo objednávateľa: číslo zhotoviteľa:

**„****o poskytovaní environmentálnych služieb** “

( ďalej iba „environmentálne služby“ )

medzi týmito zmluvnými stranami:

**Objednávateľ : Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť zapísaná v Obchodnom registri

Okresného súdu Banská Bystrica, oddiel: Sa, vložka č.: 909/S

Zastúpená: **Mgr. Ján Havran –** predseda predstavenstva

**Mgr. Nikoleta Oktavcová** – podpredseda predstavenstva

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB a. s., pobočka Banská Bystrica

IBAN: SK82 0200 0000 0021 8394 4256

Č. telefónu: +421484142761

E-mail: [sekretariat@bbrsc.sk](mailto:sekretariat@bbrsc.sk), [predstavenstvo@bbrsc.sk](mailto:predstavenstvo@bbrsc.sk)

(ďalej iba „Objednávateľ“ v príslušnom gramatickom tvare)

**Poskytovateľ:**

Sídlo:

Právna forma:

Zastúpená:

IČO:

DIČ:

IČ DPH:

Bankové spojenie:

IBAN:

Č. telefónu:

E-mail:

(ďalej iba „Poskytovateľ“ v príslušnom gramatickom tvare a spolu s Objednávateľom ďalej iba „Zmluvné strany“ v príslušnom gramatickom tvare)

**Preambula**

1. Zmluva je uzatvorená na základe výsledku verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. V zmysle environmentálnych zákonov je Objednávateľ povinný plniť povinnosti ako prevádzkovateľ na úseku ochrany životného prostredia na úseku odpadového hospodárstva, vodohospodárstva a ovzdušia. Pre splnenie všetkých zákonných povinností Objednávateľa a dosiahnutie účelu vyžadovaného environmentálnymi zákonmi na úseku ochrany životného prostredia je potrebné u Objednávateľa vykonať opatrenia, usmernenia a vypracovanie dokumentov prostredníctvom kvalifikovanej osoby Poskytovateľa v strediskách v podriadenosti Objednávateľa a za týmto účelom upraviť práva a povinnosti Objednávateľa a Poskytovateľa pri poskytovaní rôznorodých služieb ekologického a environmentálneho charakteru a právne otázky potrebné na zabezpečenie poskytnutia týchto služieb.

**Úvodné ustanovenia**

1. Poskytovateľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na poskytnutie služby v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Poskytovateľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na predmet Zmluvy, a to najmä, nie však výlučne, predpisy a normy v platnom znení explicitne vymenované v Zmluve.
3. Poskytovateľ berie na vedomie, že pri realizácii predmetu Zmluvy prostredníctvom subdodávateľov ( ďalej aj iba „subdodávka“ ) zodpovedá Poskytovateľ tak, ako keby službu, resp. jej časť realizoval sám. Poskytovateľ je povinný oznámiť Objednávateľovi akékoľvek zmeny týkajúce sa subdodávok.
4. Poskytovateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s vykonávaním predmetu Zmluvy, v cenovej ponuke vzal komplexne do úvahy rozsah materiálov, prác, služieb potrebných na dodanie služby ako celku a nákladov na takéto materiály, práce a služby (najmä materiály, transport, energie, cestovné náklady, náklady na pracovníkov, odborne spôsobilé osoby, profesijne špecializované osoby,) a tieto aj zahrnul do ceny za predmet Zmluvy.

**I.**

**Predmet, rozsah, miesto a čas plnenia Zmluvy**

1. Predmetom Zmluvy je vykonávanie a poskytovanie environmentálnych služieb v oblasti nakladania s odpadmi, vodného hospodárstva a ovzdušia v rozsahu podľa ods. 2 tohto článku Zmluvy a zákonných povinností Objednávateľa vyplývajúcich z environmentálnych zákonov označených v ods. 2 tohto článku Zmluvy s **Miestom poskytovania služby v strediskách Objednávateľa:**
2. Stredisko Banská Bystrica, Majerská cesta 94, 97496, Banská Bystrica,
3. Stredisko Lučatín- Lučatín 216, 976 61 Lučatín,
4. Stredisko Brezno- Predné Halny 76, 977 01 Brezno,
5. Stredisko Zvolen Bakova jama- Lieskovská cesta 284, 960 01 Zvolen,
6. Stredisko Kriváň- Kriváň 521, 962 04 Kriváň,
7. Zimné pracovisko Polkanová, Staré Hory – časť Polkanová,
8. Stredisko Žiar nad Hronom - Priemyselná 6/647, 965 01 Ladomerská Vieska,
9. Zimné pracovisko Včelín – Horná Ves,
10. Stredisko Nová Baňa- Dlhá Lúka 760, 968 01 Nová Baňa,
11. Stredisko Banská Štiavnica - J.K. Hella 11, 969 01 Banská Štiavnica,
12. Stredisko Krupina- Červená Hora 1779, 963 01 Krupina,
13. Stredisko Lučenec – Vajanského ulica 857, 984 01 Lučenec,
14. Stredisko Poltár- 13. januára 21/501, 987 01 Poltár,
15. Pracovisko Kokava nad Rimavicou, Dobšinského 11, Kokava nad Rimavicou,
16. Stredisko Veľký Krtíš- Škultétyho 108, 979 80 Veľký Krtíš,
17. Stredisko Čebovce- Na Parlagu 53, 991 25 Čebovce,
18. Pracovisko Slovenské Kľačany, Slovenské Kľačany 38,
19. Stredisko Rimavská Sobota - Šibeničný Vrch 716, 979 80 Rimavská Sobota,
20. Stredisko Tornaľa- Cintorínska 10, 982 01 Tornaľa,
21. Stredisko Hnúšťa- 1. mája 620, 981 01 Hnúšťa,
22. Stredisko Jelšava- Teplická 286, 049 16 Jelšava
23. Poskytovateľ sa zaväzuje, že pre Objednávateľa bude vykonávať environmentálne služby **v Rozsahu:**

**A/ v oblasti nakladania s odpadmi, najmä:**

1. Vykonať legislatívny audit a vykonávať legislatívny dozor na strediskách Objednávateľa, zameraný na kontrolovanie plnenia povinností Objednávateľa ako pôvodcu odpadov a držiteľa odpadov vyplývajúcich zo zákona č. 79/2015 Z. z. o odpadoch a o zmene a doplnení niektorých zákonov, v znení neskorších predpisov a príslušných vykonávacích predpisov vydaných na jeho základe. Poskytovateľ je povinný o zistenom stave vo vzájomne dohodnutých intervaloch vypracovať zápis. Poskytovateľ je povinný zápis odovzdať Objednávateľovi.
2. Poskytovateľ je povinný na základe žiadosti Objednávateľa (napr. pri organizačnej zmene Objednávateľa) alebo bez predchádzajúceho podnetu alebo žiadosti Objednávateľa (napr. pri zmene legislatívy) najmä:

* vykonávať aktualizáciu existujúcich prevádzkových dokumentov Objednávateľa, dokumentov koncepčného charakteru,
* vykonávať aktualizáciu existujúcich rozhodnutí príslušných orgánov formou vypracovania návrhu na predĺženie platnosti takýchto rozhodnutí súvisiacich s nakladaním s odpadmi v prípade, ak nedôjde k zmene skutočností pre ich vydanie, inak (pri zmene skutočností pre ich vydanie ) tak urobí formou návrhu na zmenu rozhodnutia v príslušnej jeho časti (napr. vznik nových druhov odpadov, zmena spôsobu nakladania s odpadmi, zmena miesta nakladania s odpadmi, zmena množstva pri nakladaní s odpadmi a pod.) na všetkých strediskách Objednávateľa,
* písomne včas informovať objednávateľa o nových zákonných povinnostiach Objednávateľa týkajúcich sa odpadového hospodárstva Objednávateľa ako pôvodcu odpadov a držiteľa odpadu.

1. Poskytovateľ je ďalej povinný vykonať pravidelné ročné školenia:

* vo veci postupu pri uplatňovaní platnej právnej legislatívy v oblasti odpadového hospodárstva,
* vo veci zaškolenia zodpovedných zamestnancov Objednávateľa o vedení evidencie odpadov na evidenčných listoch v elektronickej forme – evidencia o druhoch a množstve odpadov a o ich zhodnotení a zneškodnení na strediskách objednávateľa – za kompletnosť evidencie zodpovedá Objednávateľ,
* vo veci zaškolenia zodpovedných zamestnancov Objednávateľa o evidencii prepravovaných nebezpečných odpadov na sprievodnom liste nebezpečných odpadov a termínoch ich zasielania príslušným úradom štátnej správy – za kompletnosť evidencie sprievodných listov nebezpečných odpadov a za včasnosť ich zasielania príslušným úradom štátnej správy odpadového hospodárstva v zákonných termínoch zodpovedá Objednávateľ.

1. Poskytovateľ je ďalej povinný spracovať v elektronickej forme ročné ohlásenie o vzniku odpadov a nakladaní s ním z evidencii odpadov, ktoré na tento účel poskytne Objednávateľ.
2. Poskytovateľ je povinný vykonávať operatívne poradenskú činnosť pre Objednávateľa najmä:

* na požiadanie Objednávateľa poskytnúť odborné poradenstvo a odborné stanovisko pri podpisovaní zmlúv na odber odpadov alebo k ich dodatkom, kde Objednávateľ vystupuje ako jedna zo zmluvných strán, za účelom splnenia povinnosti Objednávateľa zabezpečiť odovzdanie odpadov oprávneným subjektom,
* na požiadanie Objednávateľa v iných otázkach v rozsahu predmetu zmluvy v oblasti nakladania s odpadmi .

**B/ v oblasti vodného hospodárstva, najmä:**

1. Vykonať legislatívny audit u Objednávateľa a vypracovať dokumenty ochrany vôd v zmysle zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon).
2. Vypracovať žiadosti Objednávateľa o vydanie rozhodnutí, povolení, vyjadrení alebo súhlasov od alebo pre orgány štátnej správy ochrany vôd na základe zmien u Objednávateľa (napr. zmena technológie) alebo zmien v legislatíve.
3. Poskytnúť súčinnosť pri výkone funkcie vodohospodára.
4. Vypracovať a následne vykonávať aktualizáciu dokumentov, Plánu preventívnych opatrení na zamedzenie vzniku neovládateľného úniku znečisťujúcich látok do životného prostredia a na postup v prípade ich vzniku (havarijný plán na vody).
5. Vykonávať operatívne poradenskú činnosť pre Objednávateľa.

**C/ v oblasti ovzdušia najmä:**

1. Vykonať legislatívny audit u Objednávateľa a vypracovať dokumenty v zmysle zákona č. 137/2010 Z. z. o ovzduší v znení neskorších predpisov.
2. Spracovať hlásenia do Národného emisného informačného systému o ustanovených údajoch stredných zdrojov znečistenia ovzdušia za príslušný kalendárny rok.
3. Spracovať oznámenia údajov pre určenie výšky poplatku za znečistenie ovzdušia a výpočtu poplatkov za znečistenie ovzdušia v príslušnom kalendárnom roku pre stredné zdroje znečistenia ovzdušia.
4. Spracovať oznámenia údajov o malých zdrojoch znečistenia ovzdušia za príslušný kalendárny rok.
5. Vypracovať dokumentáciu malých a stredných zdrojov znečistenia ovzdušia na základe zmien u Objednávateľa (napr. zmena technológie) alebo zmien príslušnej legislatívy.
6. Vypracovať žiadosti o vydanie rozhodnutí, povolení, vyjadrení alebo súhlasov pre orgány štátnej správy ochrany ovzdušia na základe zmien u objednávateľa (napr. zmena technológie) alebo zmien príslušnej legislatívy.
7. Plniť oznamovaciu povinnosť voči orgánom štátnej správy ochrany ovzdušia k údajom vyžadovaným zákonom o ovzduší.
8. Poskytovať orgánom ochrany ovzdušia aj ďalšie údaje o stacionárnom zdroji a o jeho prevádzke.
9. Vykonávať operatívne poradenskú činnosť pre Objednávateľa.

**D/ v rámci činnosť vodohospodára najmä:**

1. Sledovať a kontrolovať dodržiavanie všeobecne záväzných právnych predpisov a podmienok udeleného povolenia pri osobitnom užívaní vôd a pri zaobchádzaní so znečisťujúcimi látkami.
2. Viesť záznamy o výsledkoch kontroly, oznamovať zistené nedostatky Objednávateľovi alebo inej ním určenej osobe a navrhovať opatrenia na odstránenie zistených nedostatkov.
3. Navrhovať používanie vhodných technológií, ktoré majú nepriaznivý vplyv na povrchové vody alebo podzemné vody pri osobitnom užívaní vôd a navrhovať opatrenia zamerané na znižovanie množstva odoberanej vody, na zmenšovanie strát vody a na zmenšovanie množstva škodlivosti odpadových vôd.
4. Oboznamovať Objednávateľa s povinnosťami pri osobitnom užívaní vôd a pri zaobchádzaní so znečisťujúcimi látkami.
5. Na písomné vyzvanie Objednávateľa sa vyjadrovať k projektovej dokumentácii stavieb pri zmenách stavieb, ktoré môžu ovplyvniť osobitné užívanie vôd a zaobchádzanie so znečisťujúcimi látkami.
6. Poskytovateľ sa zaväzuje poskytovať služby na základe tejto Zmluvy v termínoch určených príslušnými environmentálnymi zákonmi a vykonávacími predpismi vydanými na ich základe, prípadne podľa požiadaviek Objednávateľa.
7. Objednávateľ sa zaväzuje za riadne a včas dodaný predmet služby zaplatiť Cenu vo výške a spôsobom dohodnutým v článku III Zmluvy.
8. Objednávateľ sa zaväzuje bez zbytočného odkladu poskytnúť Poskytovateľovi služby všetku potrebnú súčinnosť tak, aby reálne mohlo dôjsť k naplneniu účelu Zmluvy, najmä:

* najneskôr do 3 dní od podpisu Zmluvy určiť osobu resp. osoby, oprávnené zastupovať Objednávateľa vo veciach týkajúcich sa Zmluvy, najmä pri vykonávaní legislatívneho auditu, pri komunikácii a spolupráci s Poskytovateľom počas celej doby platnosti Zmluvy, podľa písomného poverenia Objednávateľa, tiež oznámiť svoje požiadavky na obsah, rozsah a podmienky poskytnutia služby,
* na požiadanie Poskytovateľa predložiť všetky Poskytovateľom požadované písomné a iné podklady, listiny, vzorky a iné vecné podklady súvisiace s predmetom Zmluvy, ktoré sú nevyhnutné pre riadne splnenie predmetu Zmluvy (poskytnutia environmentálnych služieb),
* zabezpečiť povolenie vstupu Poskytovateľa do priestorov Objednávateľa,
* vystaviť Poskytovateľovi plnomocenstvo na zastupovanie objednávateľa pred orgánmi štátnej správy na úseku životného prostredia,
* iné do úvahy prichádzajúce úkony potrebné k naplneniu predmetu Zmluvy.

**II.**

**Osobitný splnomocňovací článok**

1. **Objednávateľ touto Zmluvou ako splnomocniteľ splnomocňuje Poskytovateľa ako splnomocnenca na zastupovanie Objednávateľa a vykonávanie všetkých úkonov pred príslušnými orgánmi štátnej správy vo veci predmetu Zmluvy (odpadového hospodárstva, vody a ovzdušia) najmä nie však výlučne pre kontrolnými orgánmi štátnej správy pri výkone kontroly. Poskytovateľ prijíma toto splnomocnenie. Splnomocnenie sa udeľuje na dobu trvania platnosti a účinnosti tejto Zmluvy.**

**III.**

**Cena za predmet Zmluvy**

1. Cena za dodanie predmetu Zmluvy je dohodnutá a stanovená na základe výsledku verejného obstarávania „ Cenová ponuka uchádzača na plnenie predmetu zákazky“( Príloha č. 1 k Zmluve ) ( ďalej iba „cena za predmet Zmluvy“ ). Cena za predmet Zmluvy sa považuje **za cenu maximálnu, konečnú, pevnú a nemennú,** platnú počas celej doby trvania Zmluvy za celý predmet Zmluvy vrátane nákladov na dodanie služby v tlačenej i elektronickej podobe. Preddavky na účely úhrady Ceny za predmet Zmluvy **sa poskytujú mesačne ako mesačný paušál** podľaPrílohy č. 1 k Zmluve
2. Cena za predmet Zmluvy je zmluvnými stranami dohodnutá v zmysle zákona č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách, v znení neskorších predpisov a predstavuje **celkom hodnotu** :

Cena bez DPH . . . . . . . . . . . . . . €

DPH 20% . . . . . . . . . . . . . . €

**Cena s DPH** . . . . . . . . . . . . . . **€**

**Slovom: ............................................................................................. EUR ,00/100 s DPH**

1. Podkladom pre úhradu ceny je faktúra vystavená Poskytovateľom k poslednému dňu príslušného kalendárneho mesiaca.
2. Splatnosť faktúry je 30 dní od dňa doporučeného doručenia faktúry do podateľne objednávateľa.
3. Na účely fakturácie sa za deň dodania Diela považuje deň podpísania protokolu o odovzdaní a prevzatí Diela oprávnenou osobou objednávateľa. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný protokol o odovzdaní a prevzatí Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť protokol o odovzdaní a prevzatí Diela, objednávateľ je oprávnený vrátiť faktúru zhotoviteľovi na doplnenie v lehote do troch /3/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
4. Faktúra sa považuje za zaplatenú dňom pripísania úhrady na účet zhotoviteľa.
5. Poskytovateľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.

### **IV.**

**Povinnosti zmluvných strán**

1. Poskytovateľ je povinný okrem iných povinností dohodnutých v tejto Zmluve:
2. dodržiavať všeobecne záväzné právne predpisy a dojednania tejto Zmluvy,
3. v lehote najneskôr do 60 dní odo dňa účinnosti Zmluvy vykonať u Objednávateľa legislatívny audit v oblasti odpadového hospodárstva, vodného hospodárstva a v oblasti ovzdušia, a hmotne zachytený výsledok auditu vypracovať v písomnej podobe s uvedením rozsahu činností potrebných na splnenie účelu Zmluvy, (platí len v prípade zmeny Poskytovateľa)
4. na základe výsledkov vykonaného legislatívneho auditu v lehote do 7 dní odo dňa ukončenia legislatívneho auditu vypracovať vecný a časový Harmonogram prác s uvedením činností ktoré sú predmetom Zmluvy (ďalej iba „Harmonogram“) tak, aby rozsah predmetu poskytovaných služieb bol vykonaný a splnený najneskôr do 31.03.2024, Harmonogram tvorí Prílohu č. 3 Zmluvy,
5. vypracovaný Harmonogram predložiť Objednávateľovi na schválenie do 3 dní odo dňa jeho vypracovania,
6. dodržiavať lehoty a termíny plnení uvedené v Harmonograme,
7. najneskôr k 30. dňu príslušného kalendárneho mesiaca predkladať Objednávateľovi v písomnej forme Súpis vykonaných činností a úkonov, ktoré tvoria predmet Zmluvy. Súpis je neoddeliteľnou prílohou faktúry za príslušný kalendárny mesiac,
8. pri poskytovaní služieb obstarať všetky záležitosti, ktoré sú vzhľadom na charakter zákazky (predmetu Zmluvy) potrebné pre splnenie Zmluvy a to na svoje náklady, ktoré sú zahrnuté v dohodnutej Cene za poskytnutie služby,
9. riadiť sa východiskovými podkladmi a požiadavkami Objednávateľa,
10. postupovať pri poskytovaní služieb s odbornou starostlivosťou,
11. chrániť všetky oprávnené záujmy Objednávateľa súvisiace s predmetom Zmluvy a postupovať pri poskytovaní služby tak, aby Objednávateľovi nevznikla žiadna škoda,
12. včas informovať Objednávateľa o zistených nedostatkoch alebo hroziacich škodách alebo ujmách na právach alebo majetku Objednávateľa, ibaže ide o nedostatky alebo hrozby, ktoré Poskytovateľ nemohol zistiť ani pri vynaložení všetkého úsilia a odbornej starostlivosti, a navrhovať opatrenia na ich odstránenie,
13. zabezpečiť poskytnutie služieb na účet Objednávateľa vždy bez zbytočného odkladu s ohľadom na druh, rozsah a charakter poskytovanej služby s prihliadnutím na potreby a oprávnené záujmy Objednávateľa,
14. vykonávať všetku potrebnú činnosť súvisiacu s poskytovaním služieb najmä včas a riadne obstarávať na základe plnej moci udelenej mu Objednávateľom všetky povolenia, súhlasy, rozhodnutia, stanoviská orgánov verejnej moci na základe žiadostí Objednávateľa, ktoré je povinný vypracovať za Objednávateľa Poskytovateľ,
15. zastupovať Objednávateľa vo všetkých súvisiacich konaniach pred orgánmi verejnej moci,
16. riadne a včas vypracovať a odovzdať Objednávateľovi rozbory, analýzy, správy a iné výsledky svojej činnosti, Opatrenia pre prípad havárie a iné dokumenty na určený účel,
17. vykonávať pre Objednávateľa poradenskú a konzultačnú činnosť pri tvorbe a ochrane životného prostredia,
18. v lehote najneskôr do 3 mesiacov pred ukončením zmluvného vzťahu (účinnosti Zmluvy) Objednávateľovi predložiť písomný záznam z doposiaľ vykonaných činností a úkonov v oblasti odpadového hospodárstva, vodného hospodárstva a v oblasti ovzdušia, ktoré boli vykonané a tiež do záznamu zahrnúť činnosti a úkony, ktoré by vykonané mali byť, no do rozhodného času vykonané neboli,
19. neoznámiť údaje získané od Objednávateľa pri poskytovaní služieb bez súhlasu Objednávateľa tretím osobám alebo ich využiť pre seba alebo pre iné osoby, pokiaľ by to bolo v rozpore so záujmami Objednávateľa a to ani po zániku Zmluvy.
20. Objednávateľ je povinný :

* Zaplatiť Poskytovateľovi Cenu za poskytovanie služieb vo výške a za podmienok dohodnutých v článku III Zmluvy,
* Poskytnúť súčinnosť, najmä Poskytovateľovi predložiť všetky ním potrebné a vyžadované údaje, informácie a podklady, ktoré sú nevyhnutné pre riadne plnenie záväzku Poskytovateľa podľa tejto Zmluvy,
* Zabezpečiť pre Poskytovateľa riadne podmienky, ktoré mu umožnia plnenie predmetu Zmluvy.

1. Zmluvné strany sa dohodli, že v prípade porušenia povinnosti Poskytovateľa:
2. dodávať služby v rozsahu, kvalite a lehotách podľa Zmluvy a Harmonogramu tzn. včas, má Objednávateľ právo na zmluvnú pokutu dohodnutú vo výške 10 % z Ceny za poskytnutie služby uvedenej v ods. 2 článku III Zmluvy za každý aj začatý deň omeškania, splatnej v lehote do 3 kalendárnych dní odo dňa doručenia výzvy Objednávateľa na zaplatenie zmluvnej pokuty spolu s faktúrou, na účet Objednávateľa,
3. uvedených v článku IV ods. 1 písm. b/, c/, d/ má Objednávateľ právo na zmluvnú pokutu dohodnutú vo výške 100 € za každý aj začatý deň omeškania a za každé jednotlivé porušenie povinnosti zvlášť, splatnej v lehote do 3 kalendárnych dní odo dňa doručenia výzvy Objednávateľa na zaplatenie zmluvnej pokuty spolu s faktúrou, na účet Objednávateľa,
4. uvedených v článku IV ods. 1 písm. i/, j/, k/ má Objednávateľ právo na zmluvnú pokutu dohodnutú vo výške 300 € za každé jednotlivé porušenie povinnosti zvlášť, a to aj za predpokladu, že takéto porušenie povinnosti vyjde najavo alebo sa stane zrejmým až po zániku Zmluvy. Zmluvná pokuta je splatná v lehote do 3 kalendárnych dní odo dňa doručenia výzvy Objednávateľa na zaplatenie zmluvnej pokuty spolu s faktúrou, na účet Objednávateľa.
5. Zmluvné strany prehlasujú, že považujú dohodnuté výšky zmluvnej pokuty v ods. 3 tohto článku Zmluvy za primerané vzhľadom na charakter a povahu zmluvnou pokutou zabezpečovaných povinností Poskytovateľa a Cenu za poskytnuté služby.
6. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Poskytovateľom nezbavuje Poskytovateľa povinnosti dodať služby resp. jej príslušnú časť.

**V**

**Vedľajšie dojednania**

1. Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí Zmluvy zmenia východiskové podklady, rozhodujúce pre uzatvorenie Zmluvy, alebo vzniknú nové požiadavky Objednávateľa. K tejto zmene dôjde len na základe predchádzajúceho písomného dodatku k Zmluve odsúhlaseného zmluvnými stranami, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručené v písomnej forme osobne alebo listami doručenými doporučenou zásielkou na adresu uvedenú v záhlaví tejto Zmluvy. Odosielateľ akejkoľvek písomnej správy môže požadovať písomné potvrdenie príjemcu.

VI

Trvanie a zánik Zmluvy

1. Táto zmluva sa uzatvára na dobu určitú, a to odo dňa nadobudnutia účinnosti Zmluvy do **31.03.2024**.
2. Zmluva zaniká:
3. riadnym splnením všetkých práv a povinnosti zmluvných strán, dodaním služby podľa týchto zmluvných podmienok v požadovanom rozsahu, kvalite a dohodnutých lehotách,
4. odstúpením od Zmluvy pre podstatné porušenie zmluvných podmienok, ktoré ako podstatné porušenie označil v Zmluve Objednávateľ. V prípade podstatného porušenia zmluvných podmienok môže Objednávateľ od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, Objednávateľ môže odstúpiť od Zmluvy len v prípade, ak je určená dodatočná lehota na splnenie povinnosti/záväzku a Poskytovateľ svoju povinnosť/záväzok v tejto lehote nesplní.
5. Zmluva zanikne dňom doručenia odstúpenia od Zmluvy Poskytovateľovi. V prípade pochybnosti sa má za to, že odstúpenie od Zmluvy je účinné na tretí deň po odoslaní oznámenia o odstúpení od Zmluvy. Zmluva zaniká s právnymi účinkami ex nunc (od momentu doručenia písomného odstúpenia). Zmluvná strana, ktorá zapríčinila odstúpenie od Zmluvy je povinná uhradiť druhej zmluvnej strane všetky náklady a ekonomicky oprávnené výdavky a straty jej vzniknuté z dôvodov odstúpenia od Zmluvy.
6. Zmluva sa ukončí aj na základe písomnej dohody zmluvných strán. Pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme,
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
   1. Poskytovateľ je v omeškaní s riadnym dodaním predmetu Zmluvy o viac ako 14 kalendárnych dní,
   2. Poskytovateľ preukázateľne nevykonáva činnosti s odbornou starostlivosťou, alebo s podmienkami Zmluvy alebo poskytuje služby v rozpore s pokynom Objednávateľa a napriek písomnej výzve Objednávateľa nedôjde k náprave v určenej lehote,
   3. Poskytovateľ opakovane nesplní alebo poruší zákonné alebo zmluvné povinnosti (opakovaným nesplnením/porušením sa rozumie nesplnenie/porušenie minimálne dvakrát)
   4. voči Poskytovateľovi sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Poskytovateľovi bol podaný návrh alebo sa vedie exekučné konanie alebo ak Poskytovateľ vstúpil do likvidácie; Poskytovateľ je povinný ihneď informovať Objednávateľa o skutočnostiach podľa písm. d/ ods. 5 tohto článku, inak má Objednávateľ právo na uplatnenie zmluvnej pokuty vo výške alebo
   5. ak ktorékoľvek vyhlásenie/prehlásenie/záväzok Poskytovateľa uvedené v úvodných ustanoveniach Zmluvy alebo jednotlivých článkoch Zmluvy je nepravdivé ku dňu uzatvorenia Zmluvy alebo sa takým stane počas platnosti a účinnosti Zmluvy.
2. Objednávateľ je oprávnený odstúpiť od Zmluvy z dôvodov podľa § 344 a nasl. Obchodného zákonníka, z dôvodov podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (§ 19) alebo z dôvodov ustanovených v tejto Zmluve.
3. Poskytovateľ je oprávnený odstúpiť od Zmluvy v prípade, ak Objednávateľ podstatným spôsobom poruší Zmluvu. Podstatným porušením tejto Zmluvy zo strany Objednávateľa je omeškanie Objednávateľa so zaplatením ceny za predmet Zmluvy o viac ako 14 dní, alebo neposkytnutie súčinnosti Objednávateľa podľa podmienok uvedených v Zmluve.

**VII**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od zmluvy.
3. Objednávateľ sa zaväzuje, že počas trvania Zmluvy budú dostupné pre Poskytovateľa na jeho požiadanie všetky dokumenty a podklady potrebné na splnenie účelu Zmluvy.
4. Táto zmluva má **9 strán** a je vyhotovená v dvoch rovnopisoch, pre Objednávateľa v jednom vyhotovení (rovnopise), pre Poskytovateľa v jednom vyhotovení (rovnopise).
5. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Objednávateľ je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím predmetu Zmluvy v lehotách podľa platných predpisov. Poskytovateľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto Zmluvy 10 rokov od ich úhrady.
6. Pokiaľ poskytovateľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
7. Zmluvné strany sa dohodli, že vylučujú aplikáciu ust. § 374 Obchodného zákonníka.
8. Poskytovateľ vyhlasuje, že súhlasí s podmienkami verejného obstarávania určenými Objednávateľom. Poskytovateľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Poskytovateľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch Objednávateľa poskytnutých Poskytovateľovi Poskytovateľ namietal alebo oznámil Objednávateľovi pred podaním svojej ponuky.
9. Objednávateľ si vyhradzuje právo vyhlasovať alebo nadobúdať tovary, služby alebo práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto Zmluvy.
10. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
11. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
12. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
13. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
14. Zmluvné strany sa zaväzujú spory vyplývajúce z tejto Zmluvy riešiť prednostne mimosúdnou formou. V prípade neúspešnosti alebo neúčelnosti mimosúdneho konania uplatnia zmluvné strany sporné nároky na príslušnom všeobecnom súde SR.
15. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
16. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
17. **Neoddeliteľnou súčasťou tejto Zmluvy sú tieto jej Prílohy:**

**Príloha č. 1 Návrh na plnenie kritérií**

**Príloha č. 2a Zoznam súhlasov príslušných Okresných úradov odbor starostlivosti o**

**životné prostredie na nakladanie s nebezpečnými odpadmi**

**Príloha č. 2b Zoznam zdrojov znečisťovania ovzdušia**

**Príloha č. 2c Prehľad vypracovaných a schválených havarijných plánov**

**Príloha č. 3d Zoznam vodných stavieb**

**Príloha č. 3 Vecný a časový Harmonogram prác**

Banská Bystrica, dňa................................ .....................................dňa:

Za objednávateľa: Za poskytovateľa:

............................................................. .............................................................

Mgr. Ján Havran

predseda predstavenstva

Banskobystrickej regionálnej správy ciest, a.s.

**...........................................................**

**Mgr. Nikoleta Oktavcová**

podpredseda predstavenstva

Banskobystrickej regionálnej správy ciest, a.s.